
PRODUKTRESUMÉ

for

Furosemide "Stada", tabletter


0.	D.SP.NR.
34188

1.	LÆGEMIDLETS NAVN
Furosemide "Stada"

2.	KVALITATIV OG KVANTITATIV SAMMENSÆTNING
Hver Furosemide "Stada" 20 mg tablet indeholder 20 mg furosemid
Hver Furosemide "Stada" 40 mg tablet indeholder 40 mg furosemid

Hjælpestof(fer), som behandleren skal være opmærksom på
Hver Furosemide "Stada" 20 mg tablet indeholder 49,9 mg lactose (som lactosemonohydrat).
Hver Furosemide "Stada" 40 mg tablet indeholder 99,8 mg lactose (som lactosemonohydrat).

Alle hjælpestoffer er anført under pkt. 6.1.

3.	LÆGEMIDDELFORM
Tabletter

Furosemide "Stada" 20 mg tablet er en hvid til råhvid, rund tablet med en diameter på 6 mm, præget med F og 20 på den ene side.

Furosemide "Stada" 40 mg tablet er en hvid til råhvid, rund tablet med en diameter på 8 mm, præget med F og 40 på den ene side (F og 40 adskilt af en delekærv).
Furosemide "Stada" 40 mg tablet kan deles i lige store doser.


4.	KLINISKE OPLYSNINGER

4.1	Terapeutiske indikationer
Behandling af ødemer relateret til:
· hjertesygdom
· leversygdom (oftest i kombination med et kaliumbesparende diuretikum)
· nyresygdom, herunder nefrotisk syndrom. Hos patienter med nefrotisk syndrom har behandling af den bagvedliggende sygdom første prioritet.

Behandling af arteriel hypertension.

4.2	Dosering og administration

Dosering

Dosis skal fastsættes individuelt.

Behandling af ødemer associeret med hjerte-, lever- eller nyresygdom

Voksne

Initialdosis til voksne er 20-40 mg dagligt. Dosis bør justeres, indtil den laveste effektive dosis vedligeholdelsesdosis er opnået. Hos nogle patienter kan daglige doser på 80 mg eller højere (givet i opdelte doser) være påkrævet.
Hvis initialdosis (40 mg) ikke giver tilstrækkelig diurese, kan patienten gives en dosis på 80 mg efter 6 timer. Hvis diuresen fortsat er utilstrækkelig, kan der gives en ekstra dosis på 160 mg efter yderligere 6 timer.
Om nødvendigt og under streng klinisk overvågning kan der undtagelsesvis anvendes doser af furosemid over 200 mg. Det vægttab, der skyldes øget urinudskillelse, bør ikke overstige 1 kg/dag (se pkt. 4.4).
Den maksimale daglige dosis af furosemid er 1.500 mg.

Pædiatrisk population
Det anbefalede dosisinterval er 1–2 mg/kg legemsvægt pr. dag (givet som én dosis eller i opdelte doser). Den samlede daglige dosis bør dog ikke overstige 40 mg.
Til børn, som ikke kan synke tabletter, kan der være andre mere egnede lægemiddelformer indeholdende furosemid på markedet.

Arteriel hypertension

Furosemid kan anvendes alene eller i kombination med andre antihypertensive lægemidler.

Den sædvanlige orale vedligeholdelsesdosis er 20–40 mg dagligt.

Ved hypertension associeret med kronisk nyresvigt (ved kontraindikation mod thiaziddiuretika, især når kreatininclearance er under 30 ml/min) er den anbefalede dosis sædvanligvis 20–120 mg furosemid pr. dag, givet som én dosis eller i opdelte doser, alene eller i kombination med andre antihypertensive lægemidler (oftest angiotensin II-receptorblokkere (ARB’er)).

Ældre
Forsigtighed tilrådes, da furosemid elimineres langsommere hos ældre patienter. Behandlingen bør optitreres efter behov (se pkt. 4.4).

Nedsat nyrefunktion
Ved nedsat nyrefunktion vil en mindre mængde furosemid nå de renale tubuli. Dosisforøgelse er muligvis nødvendig for at opnå den samme diuretiske effekt.
Ved nefrotisk syndrom kan effekten af furosemid være nedsat, og dets ototoksicitet kan være forstærket; derfor kræves forsigtig dosisjustering.

Nedsat leverfunktion
Der kræves ingen dosisjustering hos patienter med let nedsat leverfunktion, men det kan være nødvendigt at justere dosis i tilfælde af moderat til svært nedsat leverfunktion.

Krav til klinisk monitorering
Serumkalium bør overvåges nøje efter behandlingsstart og hos patienter i samtidig behandling med hjerteglykosider, såsom digoxin (se også pkt. 4.4 for øvrige anbefalede monitoreringer).

Behandlingsvarigheden skal fastsættes i henhold til indikation og sygdommens sværhedsgrad.

Administration
Til oral anvendelse.

Tabletterne skal indtages på tom mave. Tabletterne må ikke tygges.

4.3	Kontraindikationer
Furosemid er kontraindiceret under følgende omstændigheder:
· overfølsomhed over for det aktive stof, sulfonamider eller et eller flere af de hjælpestoffer, der er anført i pkt. 6.1.
Patienter med allergi over for sulfonamider (f.eks. sulfonamidantibiotika eller sulfonylurinstoffer) kan udvise krydsfølsomhed over for furosemid.
· nyresvigt med anuri
· hypovolæmi eller dehydrering (med eller uden ledsagende hypotension) (se pkt. 4.4)
· svær hypokaliæmi, svær hyponatriæmi (se også pkt. 4.4)
· ammende kvinder (se pkt. 4.6)
· præ-koma/koma associeret med levercirrose eller hepatisk encefalopati (se også pkt. 4.4)
· aktiv hepatitis og svær hepatocellulær insufficiens hos hæmodialysepatienter og patienter med svær nyreinsufficiens (kreatininclearance < 30 ml/min) på grund af risiko for akkumulering af furosemid, da eliminationen hovedsageligt sker via galdevejene (se pkt. 4.4)
· obstruktion i urinvejene (se også pkt. 4.4).

4.4	Særlige advarsler og forsigtighedsregler vedrørende brugen

Der kræves især nøje overvågning i tilfælde af:
· hypotension
· patienter, der er i særlig risiko ved et udtalt blodtryksfald, f.eks. patienter med cerebrovaskulære perfusionsforstyrrelser eller koronar hjertesygdom (se også nedenfor)
· latent eller manifest diabetes (regelmæssig monitorering af blodglucoseværdier anbefales)
· hepatorenalt syndrom (hurtigt progredierende nyreinsufficiens associeret med svær leversygdom, f.eks. levercirrose)
· hepatorenalt syndrom på grund af risiko for udvikling af hepatisk encefalopati (regelmæssig monitorering af serumelektrolytter anbefales). Hvis dette opstår, skal behandling med furosemid straks seponeres (se pkt. 4.3)
· hypoproteinæmi, især ved nefrotisk syndrom (effekten af furosemid kan være nedsat, og dets ototoksicitet kan være forstærket) (se pkt. 4.2)
· urinsyregigt, da furosemid kan medføre hypovolæmi/hyponatriæmi, hvilket reducerer udskillelsen af urinsyre i urinen og fører til hyperurikæmi, som øger risikoen for anfald af urinsyregigt (regelmæssig monitorering af serumurinsyre anbefales)
· samtidig anvendelse med lithium (omhyggelig monitorering af lithiumplasmakoncentrationer samt justering af lithiumdosis anbefales) (se pkt. 4.5)
· præmature spædbørn (se nedenfor).

Hypotension og/eller hypovolæmi
Symptomatisk hypotension førende til svimmelhed, vertigo eller bevidsthedstab kan forekomme hos nogle patienter behandlet med furosemid, især ældre patienter, patienter i behandling med andre lægemidler, der kan forårsage hypotension, samt patienter med andre medicinske tilstande, der indebærer risiko for hypotension (se pkt. 4.3).

Urinudløbsobstruktion og nedsat vandladning
Urinproduktionen skal sikres. Patienter med delvis urinudløbsobstruktion (f.eks. patienter med vandladningsbesvær, hydronefrose eller urethrastriktur) har øget risiko for udvikling af akut urinretention, og omhyggelig monitorering – især ved behandlingsstart – er påkrævet.
Furosemid må kun anvendes hos patienter med nedsat vandladning (f.eks. ved prostatahyperplasi), hvis diuresen ikke er nedsat, da pludselig polyuri kan føre til iskuri med overudspiling af blæren. Se også pkt. 4.3.

Elektrolytforstyrrelser
Forstyrrelser i elektrolyt- og væskebalancen som følge af øget elektrolyttab ses hyppigt under behandling med furosemid. Regelmæssig monitorering af serumelektrolytter (især kalium, natrium og calcium) er derfor indiceret. Ved langtidsbehandling med furosemid anbefales desuden regelmæssig monitorering af hydrogencarbonat, kreatinin, urinstof og urinsyre samt blodglucose.

Der kræves især nøje monitorering af patienter med høj risiko for udvikling af elektrolytforstyrrelser ved større væsketab (f.eks. som følge af opkastning, diarré eller kraftig svedtendens) eller som følge af underliggende sygdomme (f.eks. levercirrose, hjertesvigt), samtidig medicinering (se pkt. 4.5) og ernæringstilstand. Hypovolæmi eller dehydrering samt udtalte elektrolytforstyrrelser eller forstyrrelser i syre-base-balancen skal korrigeres. I sådanne tilfælde kan det være nødvendigt at seponerere behandlingen midlertidigt.

Hypokaliæmi
Risikoen for hypokaliæmi bør overvejes, særligt i starten af behandlingen og hos patienter i samtidig behandling med digitalis (se pkt. 4.2, 4.5, 4.8 og 4.9).
Kaliumdepletion med hypokaliæmi udgør en væsentlig risiko ved anvendelse af loop-diuretika. Risikoen for udvikling af hypokaliæmi (< 3,5 mmol/l) bør undgås hos visse risikogrupper såsom ældre og/eller underernærede patienter og/eller patienter i behandling med flere lægemidler, patienter med levercirrose med ødemer og ascites, patienter med koronar hjertesygdom samt patienter med hjertesvigt. Hypokaliæmi øger digitalis’ kardiale toksicitet og risikoen for rytmeforstyrrelser.
Hos patienter med forlænget QT-interval på EKG, uanset om dette er medfødt eller lægemiddelinduceret, fremmer hypokaliæmi forekomsten af alvorlige rytmeforstyrrelser, især torsades de pointes, som kan være fatal, særligt ved samtidig bradykardi. I alle tilfælde er hyppigere monitorering af serumkalium nødvendig. Den første kontrol af plasmakalium bør foretages inden for én uge efter behandlingsstart.
Da furosemid kan medføre hypokaliæmi, er en kaliumrig kost altid indiceret (f.eks. kartofler, bananer, tomater, spinat, tørret frugt m.m.).
Om nødvendigt kan behandling med kaliumtilskud eller kaliumbesparende diuretika overvejes.

Hyponatriæmi
Serumnatriumniveauer skal monitoreres før behandlingsstart og derefter med regelmæssige intervaller. Enhver diuretisk behandling kan forårsage hyponatriæmi, som kan have alvorlige konsekvenser (se pkt. 4.3).
Da fald i serumnatrium i begyndelsen kan være asymptomatisk, er regelmæssig monitorering derfor essentiel og bør være endnu hyppigere hos risikopopulationer såsom ældre patienter, især underernærede, samt patienter med levercirrose (se pkt. 4.5, 4.8 og 4.9).

Tilskud
Ved langtidsbehandling med furosemid bør thiamin suppleres. Thiaminmangel som følge af øget renal udskillelse kan bidrage til nedsat myokardiekontraktilitet.

Vægttab
Det vægttab, der skyldes øget urinudskillelse, bør ikke overstige 1 kg/dag, uanset omfanget af urinudskillelsen.

Systemisk lupus erythematosus
Der er mulighed for forværring eller aktivering af systemisk lupus erythematosus, hvorfor der skal udvises forsigtighed ved administration af furosemid til patienter med anamnestisk SLE.

Fotosensitivitet
Fotosensitivitetsreaktioner er rapporteret hos patienter, der får furosemid (se pkt. 4.8). Hvis der opstår fotosensitivitetsreaktioner, anbefales det at seponere behandlingen med furosemid. Hvis genoptagelse af behandlingen er nødvendig, anbefales det at beskytte udsatte hudområder mod sollys eller kunstig UVA-stråling.

Samtidig anvendelse med risperidon
I placebokontrollerede studier med risperidon hos ældre patienter med demens blev der set en højere forekomst af mortalitet hos de patienter, der blev behandlet med furosemid i kombination med risperidon (7,3 %; gennemsnitsalder 89 år, interval 75–97 år) sammenlignet med patienter behandlet med risperidon alene (3,1 %; gennemsnitsalder 84 år, interval 70–96 år) eller furosemid alene (4,1 %; gennemsnitsalder 80 år, interval 67–90 år).
Samtidig brug af risperidon med andre diuretika (primært thiaziddiuretika anvendt i lav dosis) var ikke forbundet med lignende observationer.

Der er ikke blevet identificeret nogen patofysiologisk mekanisme, som kan forklare denne observation, og der blev ikke observeret noget konsistent mønster for dødsårsag. Ikke desto mindre bør der udvises forsigtighed, og risici og fordele ved denne kombination eller samtidig behandling med andre potente diuretika bør overvejes, inden der træffes beslutning om anvendelse.
Der var ingen øget forekomst af mortalitet blandt de patienter, der tog andre diuretika samtidig med risperidon. Uanset behandling var dehydrering en generel risikofaktor for mortalitet og bør derfor undgås hos ældre patienter med demens (se pkt. 4.3 og 4.5).

Pædiatrisk population
Præmature spædbørn
Der er risiko for udvikling af nefrokalcinose/nefrolithiasis; nyrefunktionen skal monitoreres, og der skal udføres ultralydsundersøgelse af nyrerne.
Hos præmature spædbørn med respiratorisk distress-syndrom kan diuretisk behandling med furosemid i de første leveuger øge risikoen for persisterende ductus arteriosus Botalli.

Hjælpestoffer
Lactose:
Bør ikke anvendes til patienter med hereditær galactoseintolerans, total laktasemangel eller glucose-galactose-malabsorption.

Natrium:
Dette lægemiddel indeholder mindre end 1 mmol natrium (23 mg) pr. dosis, dvs. det er i det væsentlige natriumfrit.

4.5	Interaktion med andre lægemidler og andre former for interaktion

Samtidig anvendelse frarådes

Chloralhydrat
I enkelte tilfælde kan der forekomme varmefornemmelse, øget svedtendens, agitation, kvalme, stigning i blodtrykket og takykardi efter intravenøs administration af furosemid inden for 24 timer efter indtagelse af chloralhydrat. Samtidig administration af furosemid og chloralhydrat bør derfor undgås.

Lægemidler med ototoksisk virkning
Den ototoksiske virkning af glykopeptider (f.eks. vancomycin og teicoplanin), aminoglykosider (f.eks. kanamycin, gentamicin, tobramycin), organoplatiner (platinforbindelser) og loop-diuretika kan forstærkes ved samtidig anvendelse med furosemid. Hørenedsættelse kan være irreversibel. Samtidig anvendelse af ovennævnte lægemidler bør derfor undgås. Hvis en sådan kombination er nødvendig, skal hørelsen monitoreres nøje.

Kombinationer, der skal anvendes med forsigtighed

Cisplatin
Ved samtidig anvendelse af furosemid og cisplatin (en platinforbindelse) må der forventes risiko for høreskade. Hvis der tilstræbes tvungen diurese med furosemid under behandling med cisplatin, må furosemid kun administreres i lav dosis (f.eks. 40 mg ved normal nyrefunktion) og ved positiv væskebalance. Ellers kan der opstå øget nefrotoksicitet af cisplatin.

Sucralfat
Furosemid og sucralfat må ikke indtages inden for 2 timer af hinanden, da sucralfat nedsætter absorptionen af furosemid fra tarmen og dermed reducerer dets effekt.

Lithium
Samtidig administration af furosemid og lithium medfører en forøgelse af lithiums kardio‑ og neurotoksiske virkninger som følge af nedsat lithiumudskillelse. Hvis kombinationen ikke kan undgås, anbefales det derfor nøje at monitorere lithiumplasmaniveauet hos patienter, der får denne kombination (se pkt. 4.4).

Lægemidler, der kan forårsage hypotension
Hvis antihypertensive midler, diuretika eller andre aktive stoffer med blodtrykssænkende potentiale gives samtidig med furosemid, må der forventes et mere udtalt fald i blodtrykket. Blodtrykket skal monitoreres, og dosis af det antihypertensive lægemiddel justeres om nødvendigt.

ACE-hæmmere, AIIRA
Markant blodtryksfald grænsende til shock i ekstreme tilfælde og forværring af nyrefunktionen (akut nyresvigt i enkeltstående tilfælde) er rapporteret i tilfælde, hvor der blev administreret ACE-hæmmer eller angiotensin II-receptorantagonist (AIIRA) for første gang eller første gang i høj dosis.
Om muligt bør behandling med furosemid seponeres midlertidigt, eller dosis af furosemid reduceres i tre dage, inden påbegyndelse af behandling med en ACE-hæmmer eller dosisøgning af en ACE-hæmmer. Ved kongestivt hjertesvigt behandlet med diuretika bør ACE‑hæmmer initieres i meget lav dosis, eventuelt efter reduktion af dosis af det samtidig anvendte hypokaliæmiske diuretikum.
I alle tilfælde skal nyrefunktionen (måling af serumkreatinin) monitoreres i de første uger af behandlingen med en ACE‑hæmmer eller en angiotensin II-receptorantagonist (AIIRA).

Andre lægemidler, der kan forårsage hypotension
Samtidig anvendelse af furosemid med følgende lægemidler øger risikoen for hypotension, især ortostatisk hypotension:
· imipramin‑antidepressiva
· neuroleptika
· amifostin
· alfa‑blokkere til urologisk anvendelse: alfuzosin, doxazosin, prazosin, terazosin, tamsulosin
· alfa‑blokerende antihypertensive lægemidler
· nitratderivater og beslægtede forbindelser
· baclofen.

Risperidon
Der skal udvises forsigtighed, og der skal tages højde for risici og fordele ved kombinationen eller samtidig behandling af risperidon med furosemid eller andre potente diuretika, inden der træffes beslutning om anvendelse (se pkt. 4.4 vedrørende øget mortalitet hos ældre patienter med demens, der samtidig behandles med risperidon).

Levothyroxin
Høje doser af furosemid kan hæmme bindingen af thyroideahormoner til bindingsproteiner. Dette kan initialt føre til en forbigående stigning i frie thyroideahormoner, efterfulgt af et generelt fald i de totale thyroideahormonniveauer. Niveauet af thyroideahormoner skal monitoreres.

Kombinationer, der skal tages i betragtning

NSAID’er
Non‑steroide antiinflammatoriske lægemidler (f.eks. indomethacin og acetylsalicylsyre) kan reducere effekten af furosemid. Hos patienter, der udvikler hypovolæmi under behandling med furosemid, eller i tilfælde af dehydrering, kan samtidig administration af NSAID’er inducere akut nyresvigt. Patienten skal hydreres, og nyrefunktionen monitoreres ved behandlingsstart.
Toksiciteten af højdosis salicylater kan forstærkes ved samtidig anvendelse af furosemid.

Phenytoin
Ved samtidig administration af phenytoin er der set en nedsat effekt af furosemid (op til 50 %). Højere doser af furosemid kan være nødvendige.

Aliskiren
Aliskiren nedsætter plasmakoncentrationen af oralt administreret furosemid. Hos patienter, der behandles med både aliskiren og oralt furosemid, anbefales det at monitorere for nedsat diuretisk effekt og justere dosis i overensstemmelse hermed.

Lægemidler, der kan forårsage hypokaliæmi
Furosemid kan forstærke virkningen af andre hypokaliæmiske lægemidler, hvilket medfører en øget risiko for hypokaliæmi. Serumkalium skal monitoreres og korrigeres om nødvendigt.

Samtidig administration af furosemid og glukokortikoider, carbenoxolon, lakrids i store mængder samt langvarig anvendelse af laksantia, tetracosactid eller amphotericin B (i.v.) kan føre til øget kaliumtab med risiko for udvikling af hypokaliæmi. Hypokaliæmi er en faktor, der fremmer forekomsten af hjertearytmier (især torsades de pointes) og øger toksiciteten af visse aktive stoffer, såsom digoxin. Som følge heraf indgår hypokaliæmi-fremkaldende aktive stoffer i et stort antal interaktioner.

Der skal udvises forsigtighed ved samtidig administration af diuretika og kaliumbesparende midler, enten alene eller i kombination (amilorid, kaliumcanrenoat, eplerenon, spironolacton, triamteren), da dette ikke udelukker forekomst af hypokaliæmi eller især hos patienter med nyreinsufficiens og diabetes, hyperkaliæmi.
Serumkalium skal monitoreres, eventuelt med EKG, og behandlingen revurderes om nødvendigt.

Hjerteglykosider og andre lægemidler, der kan forlænge QT-intervallet
Hjerteglykosider (f.eks. digitalis) og andre lægemidler, der kan inducere forlængelse af QT-intervallet (f.eks. terfenadin og visse antiarytmika i klasse I og III): induceret hypokaliæmi og/eller hypomagnesiæmi kan forstærke virkningen af hjerteglykosider og øge risikoen for ventrikulære arytmier. Se også pkt. 4.4.

Lægemidler, der kan forårsage torsades de pointes
Lægemidler, der kan forårsage torsades de pointes, såsom antiarytmika i klasse Ia (quinidin, hydroquinidin, disopyramid) og klasse III (amiodaron, sotalol, ibutilid, dofetilid), visse phenothiazin-neuroleptika (chlorpromazin, cyamemazin, fluphenazin, levomepromazin, pipotiazine), benzamider (amisulprid, sulpirid, sultoprid, tiaprid), butyrophenoner (droperidol, haloperidol, pipamperon), andre neuroleptika (pimozid, sertindol, flupentixol, zuclopenthixol) samt øvrige lægemidler: bepridil, cisaprid, diphemanil, dolasetron i.v., dronedaron, spiramycin i.v., erythromycin i.v., mizolastin, levofloxacin, halofantrin, lumefantrin, pentamidin, vincamin i.v., moxifloxacin, mequitazin, methadon, prucaloprid, toremifen, arseniktrioxid, citalopram og escitalopram, øger risikoen for ventrikulære arytmier, især torsades de pointes.
Eventuel hypokaliæmi skal korrigeres før administration af lægemidlet, og klinisk, elektrolyt- og elektrokardiografisk monitorering skal foretages.

Lægemidler, der kan forårsage hyponatriæmi
Samtidig administration af diuretika, desmopressin, selektive serotoningenoptagelseshæmmere (SSRI), oxcarbazepin, carbamazepin eller aminoglutethimid kan øge risikoen for hyponatriæmi. Se også pkt. 4.4.

Probenecid, methotrexat og andre lægemidler med renal tubulær sekretion
Probenecid, methotrexat og andre lægemidler, der ligesom furosemid udskilles betydeligt via tubulær sekretion i nyrerne, kan nedsætte effekten af furosemid. Omvendt kan furosemid reducere den renale elimination af probenecid, methotrexat og andre lægemidler med betydelig tubulær sekretion i nyrerne. Ved højdosisbehandling (både med furosemid og med andre lægemidler) kan dette føre til forhøjede serumkoncentrationer af furosemid eller det samtidig anvendte lægemiddel og dermed en øget risiko for bivirkninger.

Antidiabetika og sympatomimetika
Virkningen af antidiabetika eller blodtrykshævende sympatomimetika (f.eks. adrenalin og noradrenalin) kan svækkes ved samtidig anvendelse af furosemid.
Der kan forekomme laktatacidose forårsaget af metformin, udløst af mulig funktionelt nyresvigt relateret til diuretika, især loop‑diuretika. Metformin må ikke anvendes, når kreatininniveauet overstiger 15 mg/l (135 mikromol/l) hos mænd og 12 mg/l (110 mikromol/l) hos kvinder.

Theophyllin og curare‑lignende muskelrelaksantia
Virkningen af theophyllin eller curare‑lignende muskelrelaksantia kan forstærkes ved samtidig anvendelse af furosemid.

Nefrotoksiske antibiotika
Furosemid kan forstærke de toksiske virkninger af nefrotoksiske antibiotika (f.eks. aminoglykosider, cefalosporiner og polymyxiner).
Nedsat nyrefunktion kan udvikles hos patienter, der får samtidig behandling med furosemid og høje doser af visse cefalosporiner.
Hvis anvendelse af nefrotoksiske antibiotika, såsom aminoglykosider, og furosemid ikke kan undgås, skal patientens hydreringsstatus og nyrefunktion samt hørefunktionen monitoreres nøje (se også afsnittet Lægemidler med ototoksisk virkning ovenfor).

Ciclosporin A
Samtidig anvendelse af ciclosporin A og furosemid er forbundet med øget risiko for urinsyregigt som følge af furosemid‑induceret hyperurikæmi og ciclosporins hæmning af den renale udskillelse af urinsyre.

Røntgenkontrastmidler
Patienter i behandling med furosemid skal rehydreres før administration af røntgenkontrastmidler, da diuretika kan forårsage dehydrering, hvilket øger risikoen for akut nedsat nyrefunktion, især ved anvendelse af høje doser kontrastmiddel.
Hos patienter med høj risiko for kontrastinduceret nefropati førte furosemid til en højere incidens af forværring af nyrefunktionen efter administration af røntgenkontrastmidler sammenlignet med højrisikopatienter, der alene fik intravenøs hydrering før administration af røntgenkontrastmidler.

4.6	Fertilitet, graviditet og amning

Graviditet
Furosemid må kun anvendes under graviditet i kortere perioder og efter en særligt streng indikation, da furosemid passerer placenta.

Diuretika er ikke egnede til rutinemæssig behandling af hypertension og ødemer under graviditet, da de nedsætter den placentære perfusion og dermed kan hæmme den intrauterine vækst.

Hvis furosemid er nødvendigt ved hjerte‑ eller nyreinsufficiens hos den gravide kvinde, kræves nøje monitorering af elektrolytter og hæmatokrit samt af fosterets vækst. Fortrængning af bilirubin fra albuminbinding og dermed øget risiko for kernicterus ved hyperbilirubinæmi er beskrevet for furosemid.

Der er hidtil ikke rapporteret misdannelser hos mennesker, som kan relateres til eksponering for furosemid. Der foreligger dog utilstrækkelig erfaring til at kunne foretage en endelig vurdering af en potentiel skadelig virkning på embryo/foster. Dyrestudier har vist reproduktionstoksicitet (se pkt. 5.3). Den potentielle risiko for mennesker er ukendt.

Furosemide "Stada" bør ikke anvendes til gravide kvinder, medmindre fordelene for patienten opvejer den mulige risiko for fosteret, herunder risiko for persisterende åben ductus arteriosus (se pkt. 4.8).

Amning
Furosemid udskilles i modermælk og kan hæmme laktationen. Amning er kontraindiceret under behandling med furosemid (se pkt. 4.3).

Fertilitet
Der foreligger ingen humane data om furosemids virkning på fertiliteten.

4.7	Virkning på evnen til at føre motorkøretøj og betjene maskiner
Ikke mærkning.
Hos nogle patienter kan der forekomme svimmelhed eller træthed ved behandlingsstart eller ved dosisøgning som følge af blodtryksfald, hvilket kan påvirke evnen til at føre motorkøretøj og betjene maskiner. Patienter skal rådes til ikke at føre motorkøretøj eller betjene maskiner, hvis et af ovenstående symptomer opstår.

4.8	Bivirkninger
Hyppighederne af bivirkninger er baseret på litteraturdata fra kliniske studier, hvor furosemid blev anvendt hos i alt 1.387 patienter på tværs af alle doser og indikationer. Når hyppighedskategorien for den samme bivirkning varierede, er den højeste hyppighedskategori anvendt.

Hyppighederne er defineret i overensstemmelse med gældende retningslinjer som følger:
Meget almindelig (≥ 1/10); almindelig (≥ 1/100 til < 1/10); ikke almindelig (≥ 1/1.000 til < 1/100); sjælden (≥ 1/10.000 til < 1/1.000); meget sjælden (< 1/10.000); ikke kendt (kan ikke estimeres ud fra de foreliggende data).

Blod og lymfesystem
Almindelig: 	Hæmokoncentration (ved overdreven diurese)¹.
Ikke almindelig: 	Trombocytopeni.
Sjælden: 	Eosinofili, leukopeni.
Meget sjælden: 	Hæmolytisk anæmi, aplastisk anæmi, agranulocytose².

Immunsystemet
Sjælden: 	Svære anafylaktiske og anafylaktoide reaktioner såsom anafylaktisk
	shock (for behandling se pkt. 4.9).
Ikke kendt: 	Forværring eller aktivering af systemisk lupus erythematosus.

Metabolisme og ernæring
Meget almindelig: 	Elektrolytforstyrrelser (herunder symptomatiske)³, dehydrering og
hypovolæmi (især hos ældre patienter)¹,³, forhøjet kreatinin i blodet⁴, forhøjet triglycerid i blodet⁴.
Almindelig: 		Hyponatriæmi (se pkt. 4.4 og 4.9) og hypokloræmi, hypokaliæmi (se pkt. 4.2, 4.4 og 4.9)⁵, forhøjet kolesterol i blodet⁴, hyperurikæmi og anfald af urinsyregigt⁴.
Ikke almindelig: 		Nedsat glukosetolerance og hyperglykæmi⁶. Latent diabetes mellitus kan manifestere sig (se pkt. 4.4).
Ikke kendt: 		Hypokalcæmi, hypomagnesiæmi, forhøjet urinstof i blodet⁴, metabolisk alkalose, pseudo‑Bartter‑syndrom (i forbindelse med misbrug og/eller langtidsbehandling med furosemid)⁷.

Nervesystemet
Almindelig: 	Hepatisk encefalopati hos patienter med leverinsufficiens (se pkt. 4.3 	og 4.4).
Sjælden: 	Paræstesier.
Ikke kendt: 		Svimmelhed, besvimelse og bevidsthedstab (forårsaget af symptomatisk hypotension), hovedpine.

Øre og labyrint
Ikke almindelig: 	Høreforstyrrelser, døvhed⁸ (undertiden irreversibel).
Sjælden: 	Tinnitus⁸.

Vaskulære sygdomme
Meget almindelig: 	Hypotension, herunder ortostatisk hypotension (se pkt. 4.4).
Sjælden: 	Vaskulitis.
Ikke kendt: 	Trombose (især hos ældre patienter)¹.

Mave-tarm-kanalen
Ikke almindelig: 	Kvalme.
Sjælden: 	Opkastning, diarré.
Meget sjælden: 	Akut pancreatitis.

Lever og galdeveje
Meget sjælden: 	Kolestase, forhøjede leverenzymer (transaminaser).

Hud- og subkutane væv
Ikke almindelig: 		Allergiske eller ikke‑allergiske hudreaktioner, udslæt, pruritus, 	urticaria, bulløs dermatitis, erythema multiforme, bulløs pemfigoid, eksfoliativ dermatitis, purpura, fotosensitivitet (se pkt. 4.4).
Ikke kendt: 		Stevens‑Johnson‑syndrom, toksisk epidermal nekrolyse, akut generaliseret eksantematøs pustulose (AGEP), lægemiddeludslæt med eosinofili og systemiske symptomer (DRESS), lichenoide reaktioner.

Knogler, led, muskler og bindevæv
Ikke kendt: 	Rabdomyolyse (i forbindelse med svær hypokaliæmi).

Nyre og urinveje
Almindelig: 	Øget urinvolumen⁹.
Sjælden: 	Tubulointerstitiel nefritis.
Ikke kendt: 		Forhøjet natrium i urin, forhøjet chlorid i urin, symptomer på obstruktion af urinvejene, nefrokalcinose/nefrolithiasis hos præmature spædbørn (se pkt. 4.4)¹⁰, nyresvigt (se pkt. 4.5).

Medfødte, familiære og genetiske sygdomme
Ikke kendt: 	Øget risiko for persisterende åben ductus arteriosus Botalli, når 	furosemid administreres til præmature spædbørn i de første leveuger.

Almene symptomer og reaktioner på administrationsstedet
Sjælden: 	Feber.

¹ 	Hypovolæmi og dehydrering kan, især hos ældre patienter, føre til hyppig hæmokoncentration med risiko for trombose (hyppighed ikke kendt).
² 	Typiske tegn på agranulocytose omfatter feber med kulderystelser, ondt i halsen og forandringer i slimhinderne.
³ 	Meget almindelige elektrolytforstyrrelser (især hypokaliæmi og/eller hyponatriæmi), dehydrering og hypovolæmi, meget ofte ledsaget af ortostatisk hypotension og metabolisk alkalose (hyppighed ikke kendt), kan observeres i relation til lægemidlets virkning og kan berettige seponering eller dosisreduktion. Disse elektrolytforstyrrelser forværres af en meget streng natriumfattig diæt, visse medicinske tilstande (f.eks. cirrose, hjertesvigt), samtidig anvendelse af andre lægemidler samt gastrointestinale og ernæringsmæssige forstyrrelser, som især kan forværre hypokaliæmi.
⁴ 	Behandling med furosemid kan medføre en forbigående, meget almindelig stigning i serumkreatinin og urinstof i blodet (hyppighed ikke kendt) samt en almindelig stigning i kolesterol og en meget almindelig stigning i triglycerider i blodet. En let stigning i urinsyreniveauer (i området 10–30 mg/l) kan almindeligvis forekomme under behandlingen og fremme anfald af urinsyregigt.
⁵ 	Hypokaliæmi kan være ledsaget af eller forekomme uden metabolisk alkalose. Den forekommer lettere ved anvendelse af høje doser eller hos patienter med cirrose, underernæring eller hjertesvigt. Hypokaliæmi kan være særligt alvorlig hos patienter med hjertesvigt og kan også medføre svære arytmier, især torsades de pointes (som kan være fatal), især ved samtidig anvendelse af quinidin‑lignende antiarytmika (se pkt. 4.5).
⁶ 	En stigning i blodsukkerniveauer ses undertiden, oftest ved intensiv og kortvarig administration, især intravenøst. Nedsat glukosetolerance er rapporteret som ikke almindelig. Hos patienter med diabetes kan der forekomme tab af blodsukkerkontrol.
⁷ 	Pseudo‑Bartter‑syndrom (herunder hypokaliæmi, hypokloræmi, alkalose og hyperaldosteronisme) kan forekomme i forbindelse med misbrug og/eller langtidsanvendelse af lægemidlet (hyppighed ikke kendt).
⁸ 	Ikke almindelige høreforstyrrelser og sjældne tilfælde af tinnitus, som sædvanligvis er forbigående, kan forekomme, især hos patienter med nyreinsufficiens eller hypoproteinæmi (f.eks. ved nefrotisk syndrom) (se pkt. 4.4). Ikke almindelige tilfælde af døvhed, undertiden irreversibel, er rapporteret efter oral eller intravenøs administration. Ikke almindelige tilfælde af høreforstyrrelser er rapporteret ved samtidig administration af aminoglykosidantibiotika.
⁹ 	Almindelige stigninger i diuresen kan forårsage eller forværre urinretention (hyppighed ikke kendt) hos patienter med obstruktion og/eller kompression af urinvejene.
¹⁰ 	Tilfælde af nefrokalcinose og/eller intrarenal lithiasis (hyppighed ikke kendt) associeret med hyperkalciuri er observeret hos meget præmature spædbørn behandlet med høje doser injicerbart furosemid.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via 

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering

Symptomer
Det kliniske billede ved akut eller kronisk overdosering afhænger af omfanget af vand‑ og elektrolyttab. Overdosering kan føre til hypotension, ortostatiske forstyrrelser, elektrolytforstyrrelser (hypokaliæmi, hyponatriæmi, hypokloræmi) eller alkalose. Større væsketab kan resultere i udtalt hypovolæmi, dehydrering, kredsløbskollaps og hæmokoncentration med øget tendens til trombose. Delirøse tilstande kan forekomme i forbindelse med hurtigt tab af vand og elektrolytter.
Anafylaktisk shock forekommer sjældent (symptomer: øget svedtendens, kvalme, cyanose, markant blodtryksfald, bevidsthedssvækkelse op til koma m.m.).

Behandling
Overdosering eller tegn på hypovolæmi (hypotension, ortostatiske forstyrrelser) nødvendiggør øjeblikkelig seponering af behandling med furosemid.

Primære forgiftningsforanstaltninger (fremkaldelse af opkastning, ventrikelskylning) samt foranstaltninger til at reducere absorptionen (medicinsk kul) skal iværksættes, hvis overdoseringen er nylig. I svære tilfælde skal vitale parametre monitoreres, og væske‑, elektrolyt‑ og syre‑base‑balancen, blodglukose samt renalt udskilte stoffer skal vurderes gentagne gange, og nødvendige korrigerende tiltag skal iværksættes.
Hos patienter med nedsat vandladning (f.eks. patienter med prostatahyperplasi) skal uhindret urinafløb sikres, da pludselig polyuri kan føre til ischuri ledsaget af overudspiling af blæren.

Behandling i tilfælde af hypovolæmi: Volumensubstitution.
Behandling i tilfælde af hypokaliæmi: Kaliumsubstitution.
Behandling i tilfælde af kredsløbskollaps: Shockleje; om nødvendigt shockbehandling.

Akutte foranstaltninger ved anafylaktisk shock
Ved de første tegn (svedtendens, kvalme, cyanose) skal der anlægges intravenøs adgang. Ud over øvrige sædvanlige akutte foranstaltninger skal Trendelenburg‑leje (hovedet lavt) anvendes, og frie luftveje sikres.

Medicinske akutte foranstaltninger:
· Umiddelbart: Intravenøs administration af adrenalin.
Der er risiko for hjertearytmier. Administrationen af adrenalin kan gentages (følg brugsanvisningen for adrenalin).
· Herefter: Intravenøs administration af glukokortikoider,
f.eks. 250–1.000 mg prednisolon (eller en tilsvarende dosis af et af derivaterne). Administrationen af glukokortikoider kan gentages (følg brugsanvisningen for glukokortikoider).
· Herefter: Intravenøs volumen-substitution,
f.eks. plasmasubstitutter, humant albumin eller elektrolytopløsning.

Yderligere terapeutiske foranstaltninger:
Kunstig respiration, iltbehandling og antihistaminer.
Ved hjertestop iværksættes genoplivning i henhold til gældende retningslinjer.
De angivne doser gælder for voksne med normal legemsvægt; hos børn skal dosis justeres efter legemsvægt.

4.10	Udlevering
B


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Diuretika, sulfonamider, usammensatte, ATC‑kode: C03CA01

Virkningsmekanisme
Furosemid er et potent, korttids‑ og hurtigtvirkende loop‑diuretikum. Det hæmmer reabsorptionen af Na⁺/2Cl⁻/K⁺ i den ascenderende del af Henles slynge ved at blokere iontransportøren for disse ioner. Den fraktionelle natriumudskillelse kan udgøre op til 35 % af det glomerulært filtrerede natrium.
Den øgede natriumudskillelse medfører sekundært øget urinudskillelse og øget distal tubulær K⁺‑sekretion som følge af osmotisk bundet vand. Udskillelsen af Ca²⁺‑ og Mg²⁺‑ioner øges ligeledes. Ud over tabet af ovennævnte elektrolytter kan udskillelsen af urinsyre være nedsat, og der kan forekomme en forskydning af syre‑base‑balancen i retning af metabolisk alkalose.
Furosemid afbryder den tubuloglomerulære feedback‑mekanisme ved macula densa, således at den saluretiske effekt ikke svækkes.
Furosemid øger den renale blodgennemstrømning til den kortikale zone. Denne egenskab er særlig nyttig i kombination med betablokkere, som kan have den modsatte effekt.
Furosemid påvirker ikke den glomerulære filtration (selv om en stigning i den glomerulære filtration er observeret under visse omstændigheder). Den salidiuretiske virkning øges proportionalt med den administrerede dosis og opretholdes også ved nedsat nyrefunktion.
Furosemid har desuden en hæmodynamisk virkning karakteriseret ved et fald i det pulmonale kapillærtryk allerede før diuresens indtræden samt en øget kapacitet i det venøse karsystem, dokumenteret ved pletysmografi (disse egenskaber er undersøgt mere specifikt ved intravenøs administration).

Farmakodynamisk virkning
Furosemid medfører en dosisafhængig stimulation af renin‑angiotensin‑aldosteronsystemet. Ved hjerteinsufficiens medfører furosemid en akut reduktion af hjertets preload gennem dilatation af de venøse kapacitanskar. Denne tidlige vaskulære effekt synes at være medieret via prostaglandiner og forudsætter tilstrækkelig nyrefunktion med aktivering af renin‑angiotensin‑aldosteron‑systemet samt intakt prostaglandinsyntese.
Furosemid har en antihypertensiv virkning som følge af øget udskillelse af natriumchlorid og nedsat responsivitet i de vaskulære glatte muskelceller over for vasokonstriktive stimuli samt en reduktion af blodvolumen.

5.2	Farmakokinetiske egenskaber

Absorption
Furosemid absorberes hurtigt, men ufuldstændigt (60–70 %) efter oral administration. Maksimal plasmakoncentration nås efter ca. 60 minutter. Absorptionen forsinkes, men reduceres ikke, ved samtidig fødeindtagelse.
Hos patienter med kronisk hjertesvigt eller nefrotisk syndrom kan absorptionen være reduceret til under 30 %.

Fordeling og biotransformation
96–98 % af furosemid er bundet til plasmaalbumin, og der sker kun ringe biotransformation.
Proteinbindingen er reduceret hos patienter med nedsat nyre‑ og leverfunktion.
Det tilsyneladende fordelingsvolumen er ca. 0,2 l/kg legemsvægt (0,8 l/kg legemsvægt hos nyfødte).
En mindre del af det absorberede furosemid inaktiveres ved hepatisk og sandsynligvis renal glukuronidering.

Elimination
Eliminationshalveringstiden er ca. 1 time ved normal nyrefunktion; ved terminalt nyresvigt forlænges den til ca. 24 timer.

Furosemid passerer placenta.

Furosemid udskilles i modermælk.



Særlige populationer

Ældre
Eliminationen af furosemid er forsinket hos ældre patienter, hvor der foreligger en vis grad af nedsat nyrefunktion.

Pædiatrisk population
Nyfødte
Biotilgængeligheden efter oral administration er reduceret.
· Fuldbårne nyfødte: Plasmas halveringstid er forlænget (op til 7 timer) som følge af øget tilsyneladende fordelingsvolumen og nedsat plasmaclearance.
· Præmature spædbørn: Plasmas halveringstid kan nå op til 20 timer på grund af nedsat renal udskillelse af diuretikum.

5.3	Non-kliniske sikkerhedsdata

Toksicitet ved enkeltdosis
Toksicitet ved enkeltdosis (LD₅₀) er undersøgt i forskellige dyrearter. Hos mus og rotter ligger den orale LD₅₀ for furosemid mellem 1.050 mg/kg og 4.600 mg/kg legemsvægt, og hos undulater er den 243 mg/kg. Hos hunde er den orale LD₅₀ ca. 2.000 mg/kg legemsvægt, og den intravenøse LD₅₀ er over 400 mg/kg.

Toksicitet ved gentagen dosering
Studier af toksicitet ved gentagen dosering er blandt andet udført hos rotter og hunde. Hos begge arter blev der observeret nyreændringer (herunder fokal fibrose og forkalkning af nyrerne) i grupper, der fik høje doser (10‑ til 20‑gange den terapeutiske dosis til mennesker) efter 6–12 måneders behandling.

Mutagent og tumorigenetisk potentiale
Der foreligger både positive og negative testresultater for furosemid i bakterier og pattedyrsceller in vitro. Induktion af gen‑ og kromosommutationer blev kun observeret i det cytotoksiske koncentrationsområde.

Toksisk effekt på reproduktionsevnen
Furosemid passerer placenta og opnår 100 % af den maternelle serumkoncentration i navlesnorsblodet. Der er hidtil ikke påvist misdannelser hos mennesker, som kan relateres til eksponering for furosemid. Der foreligger dog utilstrækkelige data til at kunne foretage en endelig vurdering af potentielle skadelige virkninger på embryo/foster. Hos fosteret kan furosemid stimulere urinproduktionen in utero. Under behandling er urolithiasis blevet observeret hos præmature spædbørn behandlet med furosemid.

Studier hos nyfødte rotter, der blev behandlet med 75 mg furosemid pr. kg legemsvægt på gestationsdag 7–11 og 14–18, viste et reduceret antal differentierede glomeruli.


6.	FARMACEUTISKE OPLYSNINGER

6.1	Hjælpestoffer
Lactosemonohydrat
Majsstivelse
Majsstivelse, pregelatineret
Natriumstivelsesglycolat (type A)
Magnesiumstearat

6.2	Uforligeligheder
Ikke relevant.

6.3	Opbevaringstid
Furosemide "Stada" 20 mg tabletter
Blister: 2 år.
Beholder: 2 år.

Furosemide "Stada" 40 mg tabletter
Blister: 3 år.
Beholder: 2 år.

6.4	Særlige opbevaringsforhold
Der er ingen særlige krav vedrørende opbevaringstemperaturer for dette lægemiddel.

Opbevares i den originale emballage for at beskytte mod lys.

6.5	Emballagetype og pakningsstørrelser
Furosemide "Stada" 20 mg tabletter fås i:
PVDC/PVC//Alu‑blistre indeholdende 30, 50 eller 100 tabletter eller
PVDC/PVC//Alu perforerede enkeltdosisblistre indeholdende 30 × 1 tablet eller
HDPE‑beholdere med skruelåg indeholdende 100, 250, 500 eller 1.000 tabletter.

Furosemide "Stada" 40 mg tabletter fås i:
PVDC/PVC//Alu‑blistre indeholdende 20, 30, 50, 100 eller 300 tabletter eller
PVDC/PVC//Alu perforerede enkeltdosisblistre indeholdende 30 × 1, 50 × 1, 90 × 1 eller 100 × 1 tablet eller HDPE‑beholdere med skruelåg indeholdende 250, 500 eller 1.000 tabletter.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
STADA Arzneimittel AG
Stadastrasse 2-18
61118 Bad Vilbel
Tyskland

Repræsentant
STADA Nordic ApS
Marielundvej 46 A
2730 Herlev



8.	MARKEDSFØRINGSTILLADELSESNUMMER (-NUMRE)
20 mg: 72413
40 mg: 72414

9.	DATO FOR FØRSTE MARKEDSFØRINGSTILLADELSE
30. juni 2026

10.	DATO FOR ÆNDRING AF TEKSTEN
-

